
Τριετές μνημόσυνο για τον ηρωικό πιλότο Περικλή Στεφανίδη στο Παλαιό Αγιονέρι  
Ο Δήμος Κιλκίς και η Δημοτική Κοινότητα Παλαιού Αγιονερίου τιμούν τη μνήμη του ηρωικού πιλότου Περικλή Στεφανίδη, τρία χρόνια μετά τον θάνατό του, με μια λιτή τελετή, που θα πραγματοποιηθεί το Σάββατο 25 Ιουλίου 2026 και ώρα 10:30 στην κεντρική πλατεία που φέρει το όνομά του.
Ο Περικλής Στεφανίδης κατέπεσε με αεροσκάφος τύπου CL-215 της 355 Μοίρας Τακτικών Μεταφορών της 112 Πτέρυγας Μάχης, του οποίου ήταν συγκυβερνήτης, κατά τη διάρκεια εκτέλεσης πτήσης αεροπυρόσβεσης στον Πλατανιστό Ευβοίας, μαζί με τον κυβερνήτη του αεροσκάφους, σμηναγό Χρήστο Μουλά.
Με Προεδρικό Διάταγμα που υπεγράφη δύο ημέρες μετά το τραγικό συμβάν, 
τους απονεμήθηκε ο βαθμός του Αντιπτεράρχου καθώς έπεσαν κατά την εκτέλεση του καθήκοντος. 
Η προτομή του Περικλή Στεφανίδη στέκεται επιβλητική στο κέντρο της πλατείας για να θυμίζει την αυτοθυσία του γενναίου αεροπόρου για την Πατρίδα.
Το πρόγραμμα της τελετής περιλαμβάνει: 
- Επιμνημόσυνη δέηση
- Πυρρίχιος χορός από τα χορευτικά συγκροτήματα ‘’Καρς’’ του Πολιτιστικού Συλλόγου Παλιού Αγιονερίου και του Πολιτιστικού Συλλόγου Ακροποτάμου 
- ‘’Αητένς επαραπέτανεν’’ – Τραγούδι από τον Γιώργο Εμμανουηλίδη
- Ποίημα για τον Περικλή Στεφανίδη, γραμμένο από τον συγχωριανό του Χρήστο Παπαδόπουλο
- Κατάθεση στεφάνων
- Σιγή ενός λεπτού
- Ανάκρουση Εθνικού Ύμνου.
*Θα επακολουθήσει δεξίωση στο Πνευματικό Κέντρο του Ιερού Ναού Αγίου Γεωργίου. 
